《郊祀庆成三首》
宋代·任希夷

紫坛熙事乐高张，天胙皇家福简穰。
六奏声中来象物，万灯明处望龙章。
星珠月璧清宵丽，风马云车碧落翔。
屡有诏书崇简约，只将诚意动苍苍。

作者简介：眉州眉山人，徙居邵武，字伯起，号斯庵。任伯雨曾孙。孝宗淳熙二年进士。曾从朱熹学，熹称为开济士。宁宗开禧初，为礼部尚书，奏为周敦颐、程颢、程颐赐谥。进端明殿学士、签书枢密院事兼权参知政事，寻提举临安洞霄宫。卒谥宣献。